నిత్యావసర వస్తువుల విభాగంలోకి ప్రవేశంహైదరాబాద్ (ఆంధ్రజ్యోతి బిజినెస్): ఇ-కామర్స్ దిగ్గజం ఫ్లిప్కార్ట్ రానున్న కొద్దికాలంలో 50 కోట్ల కస్టమర్ల మైలురాయిని అందుకోవాలని ఆశపడుతోంది. ప్రస్తుతం 10 కోట్ల కస్టమర్లున్న ఈ పోర్టల్ తన సేవలను విస్తరించడం ద్వారా ఈ మైలురాయి అందుకోవాలనుకుంటున్నట్టు కంపెనీ మార్కెట్ప్లేస్ హెడ్ అనిల్ గోటేటి తెలిపారు. త్వరలో గృహ వినియోగ నిత్యావసర వస్తువుల సరఫరా విభాగంలోకి ప్రవేశించే లక్ష్యంతో ఇటీవల బెంగళూరులో ప్రయోగాత్మక ప్రాజెక్టు ప్రారంభించామని, త్వరలో మరికొన్ని నగరాలకు కూడా ఈ ప్రయోగాత్మక ప్రాజెక్టును విస్తరించాలనుకుంటున్నామని ఆయన చెప్పారు.  ఆంధ్రప్రదేశ్, తెలంగాణల్లో తమకు 28 లక్షల మంది కస్టమర్లున్నారని, హైదరాబాద్, విశాఖపట్నం, విజయవాడ, నెల్లూరు, గుంటూరు, తిరుపతి తమకు మంచి వ్యాపారం అందిస్తున్న నగరాలని ఆయన వెల్లడించారు. ప్రస్తుతం హైదరాబాద్లో రెండు సరఫరా కేంద్రాలున్నాయని, ఒకటి గుండపోచంపల్లిలో 2015 అక్టోబర్లో ప్రారంభించామని, మే నెలలో భారీ గృహోపకరణాల కోసం మరో సరఫరా కేంద్రం ప్రారంభించామని అనిల్ అన్నారు. ఈ రెండు కేంద్రాలు ప్రస్తుతం రెండు రాష్ర్టాల అవసరాలను తీరుస్తున్నాయంటూ రానున్న కాలంలో పెరిగే డిమాండు ఆధారంగా విశాఖపట్నం, నెల్లూరుల్లో ఇలాంటి కేంద్రాలు ప్రారంభించే విషయం పరిశీలిస్తామని చెప్పారు. డిజిటల్ లావాదేవీలకు వీలు కల్పించడం, కొన్ని రకాల వినూత్నమైన స్కీమ్లు ప్రవేశపెట్టడం ద్వారా తాము నవ్యతకు పట్టం కడుతున్నామని ఆయన తెలిపారు. ఫ్లిప్కార్ట్ కార్యకలాపాలు ప్రారంభించి పదేళ్లయిన సందర్భంగా కస్టమర్లకు ఏడాది పాటు ‘బిగ్ 10’ ప్రచారం పేరిట ఏడాదిపాటు ఆకర్షణీయమైన ఆఫర్లు అందిస్తున్నట్టు అనిల్ తెలిపారు. జిఎ్సటిని అమలుపరచడంలో కూడా తాము అందరి కన్నా ముందున్నామని ఆయన చెప్పారు. జూన్ 30వ తేదీ అర్ధరాత్రి జిఎ్సటిని ప్రవేశపెట్టిన క్షణాల వ్యవధిలోనే తాము అన్ని విక్రయాలకు జిఎ్సటిని వర్తింపచేసినట్టు తెలిపారు. తమ సరఫరాదారులందరికీ కొన్ని వారాల ముందు నుంచే జిఎ్సటిపై ప్రత్యేక శిక్షణ ఇవ్వడం ద్వారా కొత్త పన్ను విధానంలోకి తేలిగ్గా మారగలిగామని ఆయన చెప్పారు.
nityavasara vastuvula vibhaagamloki pravesamhaidarabad (aandhrajyoti bijines): i-comers diggajam flipcart raanunna koddikaalamlo 50 kotla kastamarla mailuraayini andukovaalani aasapadutondi. prastutam 10 kotla kastamarlunna ee portal tana sevalanu vistarinchadam dwara ee mailurai andukovaalanukuntunna company marchetples head anil goteti telipaaru. twaralo gruha viniyoga nityavasara vastuvula sarafara vibhaagamloki pravesinche lakshyamto iteevala bengalurulo prayogaatmaka praajektu praarambhinchaamani, twaralo marikonni nagaraalaku kuudaa ee prayogaatmaka praajektunu vistarinchaalanukuntuna aayana cheppaaru.  andhrapradesh, telangaanallo tamaku 28 lakshala mandi kastamarlunnarani, hyderabad, visaakhapatnam, vijayavada, nelluru, gunturu, tirupati tamaku manchi vyaparam andistunna nagaraalani aayana velladinchaaru. prastutam hyderabadlo rendu sarafara kendraalunnaayani, okati gundapochampallilo 2015 actoberlo praarambhinchaamani, mee nelalo bhari gruhopakaranaala kosam maro sarafara kendram praarambhinchaamani anil annaru. ee rendu kendraalu prastutam rendu rashrtala avasaraalanu teerustunnaayantu raanunna kaalamlo perige dimandu aadhaaramgaa visaakhapatnam, nellurullo ilanti kendraalu praarambhinche vishayam pariseelistaamani cheppaaru. disital lavadevilaku veelu kalpinchadam, konni rakala vinuutnamaina skeemlu pravesapettadam dwara taamu navyataku pattam kadutunnamani aayana telipaaru. flipcart kaaryakalaapaalu praarambhinchi padellayina sandarbhamgaa kastamarlaku edaadi paatu ‘big 10’ prachaaram paerita edaadipaatu aakarshaneeyamaina aafarlu andistunnattu anil telipaaru. jstni amaluparachadamlo kuudaa taamu andari kanna mundunnamani aayana cheppaaru. joon 30va tedee ardharaatri jstni pravesapettina kshanaala vyavadhiloonae taamu anni vikrayaalaku jstni vartimpachesinattu telipaaru. tama sarafaraadaarulandariki konni vaaraala mundu nunche jstpi pratyeka sikshana ivvadam dwara kotta pannu vidhaanamloki teliggaa maaragaligaamani aayana cheppaaru.